Loimua

Loimua Oy (ent. Elenia Lämpö Oy) on suomalainen yritys. Elenia Lämpö oli Elenia-konsernin kaukolämpöliiketoiminnasta vastannut tytäryhtiö. Emoyhtiö myi Elenia Lämmön kesällä 2019 sijoitusyhtiöiden ryhmälle, johon kuuluivat ovat SL Capital Infrastructure II SCSP, DIF Infrastructure V Coöperatief U.A ja LPPI Infrastructure Investments LP. Vuoden 2020 alusta yrityksen nimenä on ollut Loimua Oy.

Yrityksellä on lähes 5 000 asiakassopimusta ja noin 85 000 loppukäyttäjää. Loimua tuottaa kaukolämpöä ja sähköä sekä myy ja jakelee kaukolämpöä ja maakaasua. Loimuan toiminta-aluetta ovat Häme, Keski-Suomi ja Pohjois-Pohjanmaa. Suomessa on noin 200 kaukolämpöyhtiötä, joista suurin osa on kuntien omistamia. Loimua on toiseksi suurin yksityinen kaukolämmön myyjä. Loimua tuottaa kaukolämpöä pääasiassa kotimaisilla polttoaineilla, puulla ja turpeella. Biopolttoaineiden osuus vuonna 2020 oli 83 %.

Lähteet

Aiheesta muualla 
 Loimuan verkkosivut

Suomalaiset energiayhtiöt